कटिहार और गांधीधाम तक जाएंगी, हर सप्ताह एक-एक ट्रिप पूरा करेंगी
Indian Railways Summer Special Train; Amritsar Katihar Train Amritsar Gandhidham Train | Weekly Special गर्मी की छुटि्टयों में ओवर बुकिंग का समाधान निकालने के लिए भारतीय रेलवे ने अमृतसर से दो स्टेशनों कटिहार व गांधीधाम के बीच स्पेशल समर ट्रेनें चलाने की घोषणा की है।
गर्मी की छुटि्टयों में ओवर बुकिंग का समाधान निकालने के लिए भारतीय रेलवे ने अमृतसर से दो स्टेशनों कटिहार व गांधीधाम के बीच स्पेशल समर ट्रेनें चलाने की घोषणा की है। यह दोनों ट्रेनें साप्ताहिक होंगी और हर सप्ताह एक-एक ट्रिप पूरा करेंगी। रेलवे ने अपनी वेबसाइट्स पर इनका टाइम टेबल भी घोषित कर दिया है और बुकिंग को भी शुरू कर दिया है।
गांधीधाम के बीच गाड़ी संख्या 09461/09462 को चलाने का ऐलान किया गया है। जिसके अनुसार गाड़ी संख्या 09462 अमृतसर से 27 मई को दोपहर 2.30 बजे रवाना होगी, जो अगले दिन शाम 6.30 बजे गांधीधाम पहुंचेगी। यह ट्रेन 27 मई (शनिवार) के बाद 3, 10, 17, 24 जून व 1 जुलाई को अमृतसर से रवाना होगी।
गाड़ी संख्या 09461 गुजरात के गांधीधाम से 26 मई शुक्रवार सुबह 6.30 बजे रवाना होगी, जो अगले दिन दोपहर 12.35 बजे अमृतसर पहुंचेगी। 26 मई (शुक्रवार) के बाद यह ट्रेन 2, 9, 16, 23 और 30 जून को गांधीधाम से अमृतसर के लिए रवाना होगी।
राजस्थान से होकर गुजरेगी यह ट्रेन
इस ट्रेन में फस्ट एसी, सेकेंड एसी, थ्री टायर एसी, स्लीपर के अलावा जनरल क्लास भी होगी। यह ट्रेन सामाख्याली, ध्रांगध्रा, विरमगाम, महेसाना, भीलड़ी, रानीवाड़ा, मारवाड़ भीनमाल, मोदरान, जालोर, मोकलसर, समदड़ी, लूनी, जोधपुर, गोटन, मेड़ता रोड, डेगाना, छोटी खाटू, डीडवाना, लाडनूं, सुजानगढ़, रतनगढ़, चूरू, सादुलपुर, हिसार, लुधियाना, जालंधर सिटी व ब्यास स्टेशन पर ठहराव करेगी।
अमृतसर से अगले 6 शनिवार चलेगी ट्रेन
अमृतसर से दूसरी समर स्पेशल ट्रेन बिहार के कटिहार के लिए रवाना हो रही है। अमृतसर- कटिहार के बीच गाड़ी संख्या 05733/05734 को चलाया जा रहा है। अमृतसर से गाड़ी संख्या 05733 अगले 6 सोमवार को सुबह 8.45 बजे रवाना होगी, जो अगले दिन मंगलवार शाम 6.20 बजे कटिहार पहुंचेगी। यह ट्रेन 29 मई के बाद 5, 12, 19, 26 जून और 3 जुलाई को रवाना होगी।
इसी तरह गाड़ी संख्या 05734 अगले 6 शनिवार को कटिहार से सुबह 7.50 बजे रवाना होगी, जो रविवार शाम 7.30 बजे अमृतसर पहुंचेगी। यह ट्रेन 27 मई के बाद 3, 10, 17, 24 जून व 1 जुलाई को कटिहार से रवाना होगी।
19 स्टेशनों पर रुकेगी यह ट्रेन
इस ट्रेन में कुल 17 डिब्बे होंगे। जिनमें एसी और स्लीपर क्लास कोच भी हैं। यह ट्रेन जालंधर, लुधियाना, अंबाला, दिल्ली के बाद अलिगढ़, कानपुर सेंट्रल, लखनऊ, गोंडा, बलरामपुर, सिद्यार्थ नगर, गोरखपुर, नरकटियागंज, समस्तिपुर, हसनपुर, खगड़िया और नगोचिया के बाद अमृतसर से कटियार पहुंचेगी।